ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670006775
ขอความช่วยเหลือจัดสรรข้าวสารอาหารแห้ง , ค่าใช้จ่ายในชีวิตประจำวัน และ ค่าเดินทางไปโรงพยาบาลภูมิพลอดุลยเดช ให้แก่ผู้ร้อง อายุ 58 ปี ปัจจุบันพักอาศัยอยู่ภายในอาคารชุด ชื่อ บ้านสวนบางเขน (อาคาร ยู) ( U 1 ขา 2) ห้องเลขที่ ... ซอยพหลโยธิน 48 แขวงอนุสาวรีย์ เขตบางเขน กรุงเทพมหานคร พักอาศัยอยู่กับสามี ที่อยู่ตามสำเนาทะเบียนบ้านอยู่ในพื้นที่จังหวัดอุบลราชธานี เนื่องจากผู้ร้องแจ้งว่า เจ้าของห้องเลขที่ดังกล่าว ได้ให้ผู้ร้องและสามีผู้ร้องมาเข้าพักอาศัยอยู่ฟรี ตั้งแต่ช่วงปี พ.ศ.2566 โดยไม่ต้องจ่ายค่าเช่าห้อง ผู้ร้องชำระเฉพาะค่าน้ำ เดือนละประมาณ 130 บาท (หนึ่งร้อยสามสิบบาทถ้วน) แต่ไม่ได้ชำระค่าไฟฟ้า เพราะไม่มีไฟฟ้าใช้ เพิ่งได้รับการติดตั้งไฟฟ้าได้ประมาณ 1 เดือน ยังไม่ถึงกำหนดการชำระ ซึ่งผู้ร้องมีอาการป่วยทางด้านหัวเข่าทั้ง 2 ข้าง (หัวเข่าเสื่อม) เดินไม่ได้ ต้องใช้วีลแชร์ ทุกครั้งที่ผู้ร้องเดินทางไปพบแพทย์ที่ โรงพยาบาลภูมิพลอดุลยเดช ต้องใช้วีลแชร์ ซึ่งทางโรงพยาบาลภูมิพลอดุลยเดช นัดตรวจรักษา เดือนละประมาณ 2-3 ครั้ง แต่ละครั้งมีค่าใช้จ่ายในการเดินทางไปและกลับ จำนวนเงิน 400 บาท (สี่ร้อยบาทถ้วน) โดยผู้ร้องแจ้งว่า ทางแพทย์ยังไม่ได้ระบุให้ผู้ร้องเป็นผู้พิการ เพราะว่ามีขาครบทั้ง 2 ข้าง ส่วนสามีผู้ร้องแขน 1 ข้างกระดูกด้านในซ้อนกัน ทางแพทย์ยังไม่ได้ระบุให้สามีผู้ร้องเป็นผู้พิการ ซึ่งสามีผู้ร้องไม่ได้ไปพบแพทย์ หากมีอาการไม่สบายถึงต้องเดินทางไปพบแพทย์ ทางผู้ร้องต้องการให้สามีไปตรวจแขน แต่ยังไม่ทราบสิทธิการรักษาว่าอยู่ที่โรงพยาบาลใด ผู้ร้องและสามีของผู้ร้องไม่ได้รับสิทธิบัตรสวัสดิการแห่งรัฐ เพราะไม่สามารถเดินทางไปยืนยันตัวตนได้ ช่วงก่อนหน้านี้มีเพื่อนข้างห้องและมีผู้ใจบุญคอยนำอาหารมาให้ผู้ร้องและสามีผู้ร้องรับประทาน แต่ปัจจุบันเพื่อนข้างห้องและผู้ใจบุญได้ย้ายออกจากพื้นที่ไปแล้ว ทำให้ผู้ร้องและสามีไม่มีอาหารรับประทาน และไม่มีค่าเดินทางไปโรงพยาบาลภูมิพลอดุลยเดช ประกอบกับผู้ร้องแจ้งว่า สิทธิการรักษา สิทธิหลักประกันสุขภาพแห่งชาติของผู้ร้องไม่ครอบคลุม การผ่าหัวเข่า ต้องชำระค่าใช้จ่ายด้วยตนเองทั้งหมดจำนวนเงิน 40,000 บาท (สี่หมื่นบาทถ้วน) ผู้ร้องจึงประสงค์ให้หน่วยงานที่เกี่ยวข้องช่วยเหลือผู้ร้อง รวมทั้งผู้ร้องแจ้งว่า หากไม่สามารถติดต่อผู้ร้องได้ สามารถติดต่อกับบุคคลที่ผู้ร้องรู้จัก ชื่อ.....ได้เช่นกัน
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #bkkrongtook